mteb/NusaParagraphEmotionClassification huggingface dataset:
Kalo barusan mobil sedan sewaan. Kali ini soa mbil tronton. Jamannya sekolah itu sering banget ama kegiatan di luar sekolah. Namanya masih pelajar, nyari pengangkut yang murah, cuman bisa ngangkut banyak murid di dalemnya, akhirnya, mutusin nyewa trek tronton. Selama perjalanan, ada macet ngedadak sekitar 3 ampe kali. Pas lagi begitu, rem yang dipake jadi sering banget. Udah gitu, sempet macet di turunan. Keseringan nahan rem ampe keras gitu, bikin remnya cepet loncer. Pas udah mau deket, trontonnya beneran ngalamin rem berasa loncer. Untungnya, jalanan di sono mulai lega, kagak macet. Jadi, pas udah deket sampe, sopirnya muter lagi. Biar bisa ngambil aba-aba berenti dari jarak jauh pake rem tangan ama dibantu minta tulung ama orang yang bisa turun. Terus, naro atawa apaan aja buat ngeganjel bannya. Syukur banget bisa nyampe sono selamet.
Udeh seminggu enih, Doel ngerase kek perutnye nyut-nyutan bae. Bukan sakit perut kek biasenye, perihnye kek nyit-nyit dan kagak kelar-kelar. Awalnye die masi bise nahan bari mikir kalo enih cuman sakit perut biase. Cuman, gegare udeh semingguan, die akhirnye nyerah juge terus ngadu ke Enyak bari dah mao pingsan. Enyak ame Babeh nyang panik, langsung ngebawa Doel ke rume sakit. Abis diperikse gonoh-ginih, ketauan, dah, kalo Doel ternyate ngidep radang usus buntu, ato nyang lebi dikenal sebage usus buntu. Mao kagak mao, kate dokternye, enih kudu dioperasi. Doeng! Jantung Doel kek copot turun ke bawah begitu dengernye. Operasi?! Katenye ke dokter, kagak terime. Hadu, ngebayangin kudu disuntik ame badannye dibelek-belek aje Doel ude lemes banget. Padahal, operasinye baru besok malem, tapi dari karang Doel udeh degdegan, panik parah, badannye panas dingin, ame mikir nyang kagak-kagak. Enyak ame Babeh sibuk nenangin enih bocah lanangnye. Takut bole, cemen jangan! Kate si Babeh. Denger, tuh, Doel!
Motipasi bêlajar mêrupakan paktor pênting dalêm kêgiatan bêlajar nyang bisè bêrasal dari dalêm atau luar siswa. Kêbêradaan pêrguruan tinggi nyang bêrada di sêkitar siswa nyang bêkaitan ama lingkungan dan intêraksi siswa go ora kalah pênting karna sêdikit banyak bakal mêngaruhin pola pikir siswa nyang bêsangkutan. Bêgonoh juga ama minat siswa buat ngêlanjutin pêndidikan kê pêrguruan tinggi dêngan arêpan buat mêrolèh kêidupan nyang layak wayah kêmudian ari. Bêdasarkan tèori onoh mangkè bisè dikatakan lingkungan dan komunitas nyang bêrsinggungan ama sêsêorang bakal bêdampak pada cara mêrèka nanggêpin suatu objek. Pêngaruh nyang positip antara motipasi bêlajar ama kêbêradaan pêrguruan tinggi têradêp minat ngêlanjutin kê pêrguruan tinggi.
Baru-baru ntu aje, seseorang artis penyanyi yang bernama Ari Lasso ntu mengalami kejadian yang kagak menyenangkannye, pasalnya die ditinggal pesawat di Singapura ketika hendak pulang ke Indonesia. Dalam beberapa postingan di Instagram, Ari Lasso menceritakannye ntu peristiwa yang dialaminye. Ari Lasso mendapat pemberitahuan jika jadwal penerbangannye diubah dari semula 17.35 jadi 19.35 waktu setempat. Ketika tiba di bandara sesuai jadwal dan langsung menuju gate yang ditentukan. Sesampainye di gate tersebut die nanya ke petugas, dan jawaban yang diberikan petugas bikin kaget banget, bahwa pesawat yang mau dinaikkin udeh jalan, jadi intinye diketinggalan ntu pesawatnye. Akhirnye die menemui petugas lain complain, dan akhirnye paskapai mau menggantinye dan memenuhi keluhannye ntu.
Masak ganyeman emang merupakan kegiatan yang kudu banget dilakuinnye dari hati, keliatannye gampil tapi kalo kaga bener-bener telaten bisa berabe. Karena kalo kite ngerjainnye pake hati pasti terasa gampil semuanye, kaga berat. Masak ganyeman kudu dari hati, dan niat banget. Ganyeman ntu harus dibuatnye pake hati, belajar masak ganyeman dengan segala cara belajarnye kalo ga dari hati emang susah, dan hati kudu tenang jangan lagi gedek atau ngegerendeng, yang ada pasti gagal masaknye. Waktu ntu aye pernah masak ganyeman gagal gegara mood aye lagi jelek banget jadinye ngaruh ke ganyemannye yang kite masak. Emang kalo lagi masak hati kudu tenang jangan gedek-gedek.
Demam panggung atau gugup ntu bisa diatasi. Ciri-ciri demam panggung pada setiap orang juga berbeda-beda. Ada beberapa penyebab, dan cara untuk mengatasi demam panggung saat tampil di depan bejibun orang. Mau yang kite kenal, atau kagak kenal, sama aje kite kadang kalo belom terbiasa ngomong di depan orang bejibun tetep aje bakal kenal serangan panik, atau demam panggung ntu. Demam panggung tentunye suka ada penyebab atau hal yang melatar belakangi hal tersebut terjadi. Misalnye ye, kite kurang istirahat, terutama kurang tidur bisa menjadi salah satu masalah kesehatan. Selain ngegaresin ganyeman, tubuh kite ntu perlu yang namanye istirahat juga menjadi salah satu kebutuhan pokok yang harus dipenuhi oleh tubuh kagak cuma ngeganyem aje. Apelagi di masa pandemi seperti ini, maka tubuh memerlukan istirahat yang cukup agar imun kagak turun. Tidur 7-8 jam perhari bisa memulihkan tenaga, dan menjadikan tubuh kite lebih bugar.
Pas lagi reunian, ada aja orang yang demen buat negorin orang. Pas lagi itu, ada orang yang ajer banget, siapa aja jia tegor. Pas lagi negor gitu, jia salah manggil orang. Jia asal aja negor. Eh yang ditegor kebingungan. Soalnya, jia kagak ngerasa ditegor, cuman ngapa itu orang matanya ke congor jia. Akhirnya, orang yang ditegor langsung nanya. Eh, jia kasih tau nama jia. Eh, orang yang ajer tadi malu banget. Terus, jia bilang aja kalo jia lagi ngebanyol, soalnya pangling banget. Padahal, jia beneran lupa. Abis itu, jia langsung tengsin diketawain ama temennya yang laen. Jadinya, tiap mau negor jia pastiin dulu ke temen yang laen. ngeri salah manggil lagi.
Bukti nyata udeh banyak kan, anak tuh banyak nyang minder kalo sering dimarahin ama orang tuanye. Trus makin gede die juga malah ngasingin diri sendiri karna die tuh kaga ngerasa dilindungin ama orang tuanye. Jangan bangga kalo anak ampe takut ama orang tuanye, karna anak tuh udeh bisa menilai, trus akhirnye kite juga kan orang tua nyang kaga ngerasa dihargain kalo anak kaga lebih milih kite sebagai orang tuanye. Kaga bisa samain cara didik sekarang ama orang tua jaman dulu, kote mungkin terima-terima aja kan kalo diomelin, cuma generasi sekarang kan udeh beda kaga kaya dulu, proses ngajarinnye udeh kaga bisa keras, malah lebih kena kalo kite ajak diskusi.
Elu punya pengalaman pas kecil yang bikin elu trauma? Si Jane punya. Pas Jane masih berumur 13 taonan, die ngalamin hal yang traumatis bener. Die dilecehin sama seorang pedofil yang jadi gurunye pas die SMP. Entu bener-bener bikin Jane luka dan sedih bener, sekaligus pengen nyakitin dirinye sendiri karena ngerasa dirinye kotor. Setelah beberape bulan, enyaknye Jane pun ngeh kalo anaknye bener-bener berubah. Akhirnye Jane dibawa berobat. Ternyate katanye perubahan-perubahan Jane entu emang tanda-tanda bocah ngalamin pelecehan seksual. Elu tau kagak ape aje tandanye bocah ngalamin pelecehan seksual? Kalo pas si Jane, die makin makin sulit ngendaliin emosinye, sering sedih, cemas dan ketakutan. Bahkan Jane ada kalanye masih suka ngelukain dirinye pas emosinye lagi meledak-ledak. Makanye kite kudu perhatiin bocah-bocah di sekitar kite ye, jangan sampe ngalamin hal kayak begono.
Kalo elu takut tampil di depan umum – entah buat presentasi atau laennye – karena masalah demam panggung, elu bisa lakuin beberape hal kalo di panggungnye elu masih ngerasa ketakutan karena masalah demam panggung. Pertama, elu  bisa fokus ke tampang audiens yang ramah tersenyum. Kedua, elu bisa ketawa pas situasinye emang ade yang lucu supaye bisa bantu elu makin rileks. Ketiga, elu kudu latihan dan berusaha buat tampilin yang terbaik dari yang elu bisa. Tapinye kalo rasa takut karena demam panggung tetep muncul walaupun entu tips-tips udeh elu coba, elu bisa dateng konsultasi ke tenaga profesional atau ahlinye atau seorang konselor. Kalo begitu elu bisa dapet cara yang tepat dan mungkin bisa tau penyebab dari hal yang elu alamin. Nyok deh konsultasi!
Ada dua hal yang dapat menjadi penyebab, dan pemicu terjadinye panic disorder. Penyebab panic attack kagak dipahami dengan jelas. Namun, melansir dari Mayo Clinic menunjukkannye bahwa ntu panic attack dapat terjadi karena adanye anggota keluarga yang juga mengalami hal serupa semacam bawaan turunan (genetik). Karena ntu, gangguan panik kadang-kadang terjadi dalam keluarga, tetapi kagak ada yang tahu pasti kenapenye, beberape anggota keluarga memilikinye sementara yang lainnye kagak, jadi kagak semua rata. Penyebab panic attack juga dapat terjadi karena adanye transisi signifikan dalam kehidupan, misalnye nih ye tadinye kuliah eh jadi berhenti kuliah, menikah, memiliki anak pertama, stres masalah pekerjaan, dan lainnye. Semua fase ntu adalah transisi kehidupan utama yang dapat membuat stres, dan mengarah pada perkembangan panic attack.
Sampe kejadian pulang juga aye masih kaga ngerti apa-apa, keadaan aye ya biasa aja, kaga ada takut tapi kaga bisa lupa ama kejadian ntu. Cuma aye mikir, knapa aye mao-mao aja gitu Babehnye deket-deket knapa ga minta langsung pulang, kalo hari itu aye kaga ama sepupu aye, aye udeh nurut aje kali disuruh ngapain aje. Kejadian itu tuh gapernah aye lupain ampe aye dewasa, makin aye rasain aye tuh makin ngerasa geli, karna pan makin gede makin tau kalo dulu tuh aye hampir dilecehin. Pas itu juga aye inget, kalo oas maen pake rok pendek, mungkin apa nyang aye pake bikin aye dalem bahaya, trus ampe sekarang takut banget kalo pake celana pendek depan orang laen.
Idup ora sêlamanyah sêsuè dêngan nyang kita pèngèn, bahkan kadang kêbangêtan jauh dari nyang udah kita rêncanain. Bêbêrapah orang bisa ngênêrima kêadaan ênih dêngan amat lapang, sêlêbihnyah bakal ngêrasa bahwa idup èmang ora adil baginyah. Bêbêrapah kêoraadilan nyang kita alamin dari orang laèn sêbênêrnyah ora pêrlu têrjadi kalu orang onoh bisa didêsêk buat bêrsikap lêbih adil. Tapi, hal onoh bakal sulit têradi kalu êluh tibang mênêng baè. Bêlajarlah buat nuntut kêdilan dari orang laèn karna êluh èmang bêrhak ngêdapêtinnyah. Ontong tibang mêndêm dèwèkan, têrus êmpêt dalêm ati. Kalu bêgonoh, rasa amarah nyang êlu punya ora kêsalur dêngan baèk. Êluh bêrhak nanya ama ngêdapêtin jawaban atas kêoraadilan nyang êluh alamin.
Wayah ênih pêmêrèntah barêngan ama DPR lagi ngêbahas Rancangan Undang-Undang Cipta Kêrja (RUU Cipta Kêrja). RUU ini diarêpin bisa ngêjadi règulasi nyang ngêgampangin ama ngêmêrlancar jalannyah bêrbagè kêgiatan usaha buat ngêningkatin inpèstasi sêrta ngêlêgain lapangan gawèan. Tumpang tindih aturan ênih ama kêorajêlasan hukum dalêm berbagè UU ngêjadi pêrsoalan nyang ngambat inpêstasi wayan ênih biar UU nyang dikêja dêngan mèkanismê omnibus law dipontên ngêjadi jalan kêluar nyêlêsèin pêrsoalan onoh. Dantanyah, RUU Cipta Kerja justru nongolin polêmik di kalangan masarakat, baèk pada kaum cêndikia mao pun masarakat pada tumannyah. Pêmêrèntah ngêklèm RUU ênih dalêm rangka ngênambah pintu aksès lapangan kêrja bagi masarakat. Tapi, masarakat di pihak laèn justru montên RUU ênih sarat ama agènda, sêmêntara iklim inpèstasiin.
Anceman dateng bisa di mana aja, lewat apaan aja. Kalo tadi anceman yang dateng dari kawasan pasar. Anceman itu ada di dunia nyata. Kali ini ada anceman yang dikerjain orang lewat teknologi. Sering banget di-sms atawa telpon orang yang kagak dikenal. Orang ini bilang kalo orang yang kita kenal lagi jia culik. Padahal, orang yang kita kenal ini lagi kerja atawa malah ada di deket kita. Orang yang ngubungin ini jelas penipu. Cuman, kagak tau malu masih ngancem juga. Sayangnya, ada emak-emak yang kadang kagak idep, jia nimpalin penipu ini gara-gara udah keburu ngeri, udah ngerasa kedesak. Emak-emak ini jadi percaya sama anceman penipu. Anceman ini biasanya kayak pesen minta kirimin duit. Kalo kagak ngasih, anak si emak-emak itu bakalan kena bahaya. Gara-gara udah ngeri, jadi langsung percaya terus nurutin kemauan penipu.
Semenjak kehilangan ade di usia masih kecil aye udeh paham apa itu meninggal jadi setiap ada anggota keluarga sakit nyang parah tuh aye udeh mikir nyang kagak-kagak. Perasaan tuh campurr aduk karna kaga bisa banyangin kalo kite kaga bisa ketemu lagi trus kalo kangen mao begimana. Rasa kehilangan tuh berat banget di jelasin karna terlalu banyak nyang difikirin. Semakin kita juga gatau mesti begimana bersikap dengan kejadian setelah ini, cuma bisa ngenang aja apa nyang udah pernah kite liat. Kenangan nyang kite tetep simpen dan ngerasa kalo kite tuh punya orang nyang disayang tapi udeh berpulang duluan, perasaan nyang susah dijelasin karna gatau gimane rasanya buat ikhlas, jadi disokong biar bertahan trus kaga bangrut gitu.
Bayangkannye mereka ntu berada dalam situasi lucu. Sebelum kite berbicara dengan mereka, bayangkan mereka memakai kostum lucu, atau berada dalam situasi yang lucu. Hal ntu bakal membantu kite merasa lebih santai berhadapan dengan mereka serta membuat suasana hati kite lebih riang. Berlatih berbicara dengan orang yang kagak kite kenal. Berusahalah untuk meningkatkan keterampilan sosial kite, dan berinteraksilah dengan orang lain yang berpotensi mengintimidasi dengan cara bercakap-cakap dengan orang yang kagak kite kenal. Luangkan waktu sejenak untuk menyapa pelayan toko, atau mengajak bicara orang asing di bus sebentar. Pertahankan sikap profesional, jika orang yang mengintimidasi adalah atasan kite, pastikan kite bersikap profesional. Jangan berteriak, atau emosional, jangan berbicara buruk tentang atasan kite kepada orang lain. Jika atasan melakukan perundungan kepada kite, laporkan dia kepada bagian personalia.
Hidup sendiri emang kaga enak, kite pasti ngerasa kesepian bener dah, ngerasa hidup sendirian hampa rasanye kaga enak bener. Emang paling enak kalo rame-rame bareng keluarga, rasanye anget, ade emak yang masakkin ganyeman kesukaan kite, kite bisa ngegares sepuasnye. Tapi kalo udeh tugas kuliah atau kerjaan pindah tugas mau gimane lagi yekan kudu di jalanin. Susah tapi pasti harus bisa di jalankan. Hidup sendiri semuanye hal kudu di lakukan sendirian, paling sedih kalo kite lagi sakit kaga ade yang urus kite. Apelagi kalo kite tinggalnye beda negara, dan di ntu negera kita sendiri tanpa ada sodara, atau temen karena kite orang baru jadi kudu sosialisasi lagi kenalan lagi.
Malem-malem atawa abis magrib, rumah sakit itu rame banget. Sekitar igd, banyak dokter ama perawat yang sibuk. Ada juga orang-orang yang ngumpul nemenin 1 anggota keluarganya. Di situ orang-orang keliatan pada panik. Di bagian laen, ada anak wadon yang lagi sama abangnya nemenin mpoknya yang lagi lemes di atas Kasur. Kagak lama, orang-orang yang lagi ngumpul nungguin sodaranya itu pada mau nangis, ada juga yang panik. Ternyata anggota keluarganya yang dirawat itu lagi kesakitan kayak sekarat. Anak wadon yang lagi ama abangnya tadi keliatan ngerinya. Badannya udah ngerengked, muka pucet. Jia ampir pengen tereak lantaran udah ketakutan. Tapi, mpoknya tadi langsung bangun buat meluk ama nenangin. Abis dipeluk sama abang ama mpoknya, dia lebih tenang. Abis dari situ, dia diajak keluar dari ruangan biar kagak lama-lama ngeliat kejadian itu.
Waktu sekolah dulu pernah punya temen yang seneng banget ngerjain temennya. Pernah waktu itu, ada satu murid yang dipinjem buku tulisnya. Temennya bilang mau minjem buku tulis jia buat liat catetan pelajaran itu. Jia percaya aja, langsung kasih buku tulisnya. Pas jia ngelengos, nengok ke sebelah orang itu, taunya buku tulis jia dirobek pas bagian tengahnya. Mana bukunya masih putih bersih, masih cakep. Terus, temen sebangkunya langsung ngetawain. Yang ngerobek buku ama temen-temennya itu kagak sadar. Langsung jia tegor. Kudunya, kalo mau minta kertas ya bilang aja. Kagak usah belaga mau minjem catetan, udah gitu sambil ngetawain orang. Yang diledekin malu, yang ngeledekin juga jadi lebih malu lantaran balik diketawain ama temen sekelas lantaran ulahnya.
Waktu entu, Ken iseng mau bolongin celana temennye. Nah die udeh buntutin temennye dari pas di kelas, keluar kelas, di koridor, di kantin, di lapangan, di lapangan indor, di UKS, ruangan ekskul, tapi die kagak berhasil juga. Ken akhirnye muter otak. Pas beberape menit mikir, akhirnye die dapet ide buat jailin temennye entu dengan cara ngelem bangku temennye di kelas. Nah pas lagi nungging-nungging buat ngelem di bangku kelas temennye, die dipergokin sama gurunye. Rasanye Ken malu bener lagi nungging dan lakuin hal jelek ketahuan sama gurunye. Udeh mane gurunye entu guru galak. Ken pun diinterogasi deh. Bener-bener malu deh.
Elu kalo dikasitau orang tua ataupun orang yang lebih tua laennye atau bahkan orang laennye jangan pulang larut malem atau jangan lewatin suatu tempat atau jangan datengin suatu tempat entu yang nurut ye. Mungkin bagi kite entu hal sepele, tapu bisa aje sebenernye emang ade bahayanye. Waktu entu tetangganye Cica udeh ngelarang Cica buat maen di taman pas udeh malem. Katenye ade setan. Tapi Cica malah sok berani. Cica malah ke taman malem-malem. Dan pas entu, Cica pun sadar kalo seharusnye die nurutin orang-orang. Emang kagak ade setan di entu taman. Tapi tiba-tiba aje ade yang nodong Cica. Jelas aje Cica takut karena ditodong. Nyok mulai turutin ape kate orang selama buat kebaikan kite!
Pas SD, Dila sering di-bully satu kelas. Di-bully-nye emang kagak sampe fisik, tapi tetep aje kena mentalnye, misalnye disindir, kagak ditemenin, dipelototin, dan laennye. Pas SMP pun Dila juga di-bully karena die gampang nangis. Sama kayak pas SD, di-bully-nye kagak parah. Nah karena udeh terlalu sering di-bully, Dila jadi takut bener pas lulus SMP dan mau masuk SMA. Die takut di-bully lagi. Bener aje pas SMA die juga di-bully. Emang kagak secara langsung. Tapi die pernah kayak disidang gitu dan dipojokin. Die juga pernah dapet tulisan kebencian dari orang-orang yang benci die. Makenye sampe sekarang Dila pun selalu takut di-bully.
Masa-masa kehamilan merupakan masa-masa yang cukup nikmat rasanye. Disatu sisi bahagia karena Allah kasih kite kemudahan memiliki keturunan, sedangkan beberapa pasangan kaga mudah buat dapetin keturunan. Jadi bener-bener bersyukur rasanye punye keturunan tuh, makanye pas kite lagi ngandung emang berat banget, apelagi kalo yang hamilnye memiliki permasalahan yang bejibun, tapi makanye biar kaga terasa berat banget kite harus mikirin inget-inget kalo diluaran sana banyak yang ingin merasakan apa yang kite rasa tapi kaga mudah buat ngedapetinnye. Jadi yang tadinye mau mengeluh kaga jadi, yang ade malah banyak bersyukur, karena kaga mudah buat mendapatkan kenikmatan menjadi seorang ibu. Tugas dan tanggung jawab menjadi seorang ibu emang besar, tapi rasa lelah itu semua terbayarkan karena kite selalu girang bahagia memiliki bocah-bocah yang gemesin pelipur lara. Pokoknye harus dinikmatin dah masa-masa lagi hamil, nantinye nikmatin masa-masa dimane udeh punya anaknye lahir ngurus anak rasanye pasti bahagia banget.
Saya seorang pelajar SMK 1 Muhammadiyah Banjarmasin, sekolah saya masuknya siang jadi saat siang sering terjadi kemacetan di sekitar universitas lambung Mangkurat, saat macet yang sangat saya Benci harus menunggu lama lama di terik matahari siang yang sangat panas, apalagi kondisi saya tambah drop saat ingin ke sekolah dan satu lagi yang paling saya benci adalah saya pernah keserempet mobil truk tronton sehingga besi belakang kendaraan saya hancur dan baju saya kotor dan kaki saya lecet dan luka besar di lutut kaki dan parahnya lagi mobil tronton itu pergi tanpa peduli saya kecelakaan. Itulah pengalaman buruk saya saat kemacetan menuju ke sekolah.
Elu pernah ngerasa takut karena lagi sekarat? Hal entu kayaknye sih wajar-wajar aje ye kalo menurut aye yang pernah ngerasa takut karena saat entu aye ngerasa aye lagi sekarat. Soalnye siape sih yang kagak takut sekarat? Pas aye ngerasa udeh lagi sekarat, aye ade pikiran kalo ayye mungkin bakalan mati kan pade saat entu, cepet atau lambat? Kematian pun kagak gampang. Kematian entu pun nakutin bagi aye, yang sadar dan pernah baca ape yang terjadi setelah kematian. Proses kematian, katenye sih bener-bener sakit. Terus kalo aye kurang pahala, aye bisa dapet siksa kubur. Nah entu semua lah yang bikin aye ngerasa bener-bener takut pas aye ngerasa lagi sekarat.
Sedih banget rasanye aye pas mertua aye lagi sakit. Jadi awalnye ntu perutnye rasanye sakit banget, tapi hilang timbul gitu ilangnye. Udeh gitu ditambah lagi waktu ntu sempet hampir nabrak, jadi ngerem mendadak udeh deh akhirnya ngebentur bangku dengan keras. Kirain sakitnye ntu perut karena benturan keras yekan, karna sakitnye ntu udeh berlangsung lama makanye diputusin dah tuh buat dibawa berobat. Di USG dan diliat di dalam perutnye penyebab sakitnye ntu kenape dicari tau, karena nafas juga jadi kaya berat dan sakit. Pas udeh dicek ternyata mertua aye ada batu empedu, kite semua sedih,dan lemes banget rasanye. Yaudeh dah tuh akhirnye diputusin harus segera di operasi khawatir kalo kelamaan jadi makin parah. Alhamdulillaah pas udeh di operasi, operasinye berjalan lancar semuanye baik-baik aje. Jadi penyebab batu empedu itu biasanye karena faktor umur, terus berat badan, dan yang terakhir ape yang diganyem. Emang ngagetinnye karena mertua aye ntu badannye kaga gemuk. Tapi emang beliau demen banget ama yang namanye ganyeman yang bersanten, terus berminyak, jadi emang bisa jadi karena ntulah terjadinye batu empedu, makanye kite emang kudu banget harus ngejaga ape yang kite ganyem, boleh ngegares ape aje asal janga  berlebihan seperti yang udeh diajarin di agama kite.
Di sekolahannye elu ade kantin? Di SD aye ade. Entu kantin langganannye aye, enyak aye, temen-temen aye, serta para orang tuanye. Nah entu kantin cukup luas, ade beberape meja dan kursi buat ngebadog di sono, serta dipajang juga beragam gegaresan ringan. Ade juga kulkas yang isinye aneka minuman seger. Intinye, entu kantin bersih, rapi, dan komplit. Tapi sialnye, pas aye lagi bener-bener laper karena baru selesai jam pelajaran olahraga, badogan yang aye order entu kotor bener, bikin jijik dan kagak napsu buat badog lagi. Aye mesen nasi, sayur sop, dan rendang. Nah piringnye entu kotor, sendoknye ade bercak-bercak itemnye, terus sayurannye pun juga kotor banyak bercak atau noda item gitu. Jelas aje aye jijik bener karena entu badogan kotor.
Waktu pertame kali nginjekin pertame kali ke Bali, buat aye nunggu banget hari berangkatnye kagak sabaran. emang aye jarang (bahkan bise dis doangebut kagak pernah) melancong sebelom punye hobi foto. Dunia aye sebelom eni kalo digambarin kayak katak dalem tempurung, cume diem ngejedog doang. Maklum aje gawean aye sebelumnye ntu guru les privat buat bocah dilingkungan rumah aye, jadi lingkungan aye cuman sebatas dunia bocah ame buku pelajaran doang. Jadi, mata aye jadi kebuka (untung aje kagak sampe copot keluar) waktu masuk ke dunia eni. Sebelom tau fotografi juge, aye emang udah lame pengen ke Bali. Soalnye, banyakan orang nyang ude ngunjungin tempat eni, pasti selalu ngasi komentar nyang positif atawa bise balik ngunjungin tempat eni bolak balik.
Kalo masih bocah biasa pada demen sepedaan rame-rame. Waktu sore-sore, bocah lagi pada ngumpul, saling tunggu-tungguan buat maen sepeda bareng. Pas udah ngumpul semua, pada mulai bawa sepeda konvoyan. Yang kecil biasanya yang di belakang. Pas udah rada jauh, pada jiem dulu istrihat buat minum aer putih atawa sembari jajan. Kalo udah, sepedaan dilanjut. Nyampe di komplek yang udah rada sepi, ada anjing yang ukurannya kagak gede banget, tapi udah kagak kecit lagi juga. Bocah-bocah itu ngiranya kalo anjing yang ngaung-ngaung mulu itu ada di dalem pager. Ada satu bocah yang sengaja ngeledek anjing itu. Ternyata anjing yang kagak di dalem itu kagak diiket juga. Jadinya, anjing itu nguber-nguber. Segerombolan bocah tadi ngegowes sepeda tebirit-birit ampe jauh, ampe kagak keliatan anjing yang ngejar. Semuanya pada panik, badannya pada lemes gara-gara sepedaan sambil nahan ngeri ampe mandi keringet.
Katheryn Elizabeth Hudson atau nyang lêbih dikênal sêbagè Katy Perry adalah sêorang pênyanyi solo wadon asal Amèrika Sêrikat. Diah udah ngêmulè karièr nyanyinyah sêjak 2001 silam, diawalin wayah diah dikontrak olèh Red Hill Records ama ngêrilis album dèbut studionyah nyang bêrtajuk Katy Hudson. Diah sêlalu totalitas dalêm ngêjalanin gawèan, baèk dalêm lagu nyang diah ciptain atau dalêm aksi panggungnyah. Katy Perry pêrnah bêpêsên pada pênggêmarnyah buat jadi diri dèwèk. Salah atu hal nyang diah sampèin kêpada pênggêmarnyah bahwa diah sêlalu ngêjadi pribadi nyang ora pêrnah jaim. "Guah sêlalu kêntut dan onoh bisa bêkali-kali," kata diah. "Guah ora opèn, mêski lagi bêrada di atas panggung. Guah ngalamin bêgonoh banyak momèn ngêjêngahin. Tapi, onohlah guah," tambahnyah.
Kemaren Nyak nanyain cara pesen tiket pesawat online tuh begimana, katanye die ama temen-temennye tuh mau ngerasain ke Yogyakarta naek pesawat terbang, emanga gegayaan banget dah. Nah, trus aye nawarin kan buat aye pesenin aja tuh tiket. Eh si Nyak kaga mao maunya die diajarin biar suatu saat dia bisa tuh pesen apa-apa sendiri. Aye kasih tau caranye, pertama tuh aye suruh download applikasi tiket online. Nah, abis itu aye suruh pencet gambar perjalanan tiket pake pesawat. Abis itu isi dah tujuannye dari mana mau ke mana. Nah, kalo udeh trus isi tanggal berangkatnye tuh mao kapan, trus bisa juga pilih jam berapa. Abis itu isi data diri dan pilih kursi dan pencet pesen dah.
Sekarang keadaannye aye udeh jadi seorang ibu, aye ngerasa trauma itu tuh nyelimutin perasaan aye, aye ngerasa anak aye bener-bener aye lindungin ampe kaga pernah aye bolehin buat maen sendiri. Buat maen ama tetangga sebelah aja kaga pernah tuh aye ijinin, karna aye gatau pan dia bisa ngapain anak aye, apalagi makin kesini jaman juga makin kaga waras. Trauma nyang aye dapet waktu kecil tuh ngebawabaye buat bener-bener ngejaga anaknaye trus bikin aye gapercaya siapa pun kecuali keluarga untuk ngajak anak aye pergi. Trauma aye emang belom sembuh, maka dari itu aye lebih jadi lebih sensitif ama urusan anak, dan akan selalu begitu karna trauma ini tuh belom sembuh dan gatau bakal bisa sembuha apa kaga.
Buat orang yang belom ngerasain atawa kira-kira bakal ngadepin kondisi yang bikin serangan pank itu dateng, kita bisa ngecegahnya. Ada berapa macem yang bisa kita kerjain buat cegah dari serangan panik. Pertama, saban ari kita latian pernapasan. Cara kayak gini bisa cegah atawa ngeredain pas panik nyerang. Kedua, olahraga juga kalo bisa saban ari. Apalagi olahraga aerobik bisa ngatur tingkat stres. Olahraga juga bisa ngelepasin rasa tegang, ngebaekin ati, ama ningkatin rasa pede. Ketiga, makan yang teratur ama yang sehat-sehat, biar gula darah kita ngepas. Biasanya, orang yang atinya kagak enak lari ke makan ama minum yang manis atawa yang kagak nyehatin, yang penting enak. Jadi, selaen ngindarin gula, kita juga ngindarin kafein, kagak boleh ngonsumsi alkohol ama ngerokok. Tiga-tiganya bisa bikin cepet kena serangan panik. Terakhir, terapi perilaku kognitif (CBT) bisa ngubah pikiran yang jelek jadi cakep.
Peristiwa ini terjadi saat saya masih menjadi Mahasiswa di Semarang. Suatu ketika dihari Sabtu yang cerah saya pulang ke Jogja menggunakan Bus. Ya namanya Mahasiwa dengan uang saku yang pas-pas an, saya pastinya memilih naik Bus Ekonomi. Tahu kan yang serba berkarat tempat duduk sama pegangannya. Yang kadang busa tempat duduknya sudah kempes dan berlubang. Yang banyak coretan-coretan tanda cinta memakai tipe-X ; Ali love Susi Forever. Eeh gak tahu ya pokoknya begitulah kira-kira perwujudannya. Saya bertahan berada didalam Bus, karena berfikir Bus hanya ngetem sebentar. Namun ternyata lamaa gaiiis, sampai jamuran aku. Kemudian saya memutuskan turun untuk membeli arem-arem sama tahu asin yang merupakan snack kesukaan saya saat berada dalam perjalanan. Kemudian saya memutuskan untuk makan didalam Bus, takut arem-arem sama tahu asin saya diminta. Didalam Bus terdapat sekitar 5 orang termasuk saya dengan tempat duduk terpencar-pencar. Kemudian tidak lama masuklah dua pengamen. Menyanyi dengan seadanya (niat gak niat gitulah. Itupun juga hanya sebentar. Kemudian mereka menarik uang dari beberapa penumpang yang lain dibelakang. Saya berada dibagian depan. teris kepala saya dipukul pakai gitar kecil sampai nyaris  benjut, mau marh tapi mereka 3 orang, yang ada aku yang babak belur dikeroyok mereka.
Kentut, mungkin bagi sebagian orang harus disembunyikan. Mereka berusaha agar kentutnye kagak terlalu keras, atau kalau bisa kagak usah keluar. Stereotipe yang mengakar di masyarakat bahwa kentut di depan umum itu kagak sopan. Kite bisa jadi pernah mengalami kejadian kagak mengenakkan soal mekanisme tubuh. Padahal, kentut adalah hal yang wajar terjadi. Dilansir dari laman Healthline, kentut merupakan produk sampingan sistem pencernaan tubuh. Jadi, tubuh manusia menghasilkannye ntu gas sebagai bagian dari pemecahan, dan pemrosesan ganyeman. Saat orang-orang ngegares, mengunyah, atau menelan ganyeman, mereka secara kagak langsung juga menelan udara. Udara, dan gas kemudian menumpuk di sistem pencernaan, makanye hal ntu kagak baek buat badan, jadi harus dikeluarkan melalui ntu kentut.
Waluyo ama Suryadi udah ngêluarin duit ampè ratusan juta rupiah buat ngêbêli apartêmèn pêrtama mêrèka. Tapi, upaya nyang udah mêrèka lakuin sêlama kurang lêbih lima taun buat ngêwujudin mimpi onoh masing tangèh dari kata kêwujud. Saban kali Waluyo ama Suryadi ngêlintas di kawasan Cikarang Sêlatan, Bêkasi, mêrèka sêlalu ngêrasa sêdih ama kêcèwa. Kudunyah di lokasi nyang pêrnah digadang-gadang sêbagè calon ‘Jakarta Baru’ onoh Waluyo ama Suryadi udah punya dua unit apartêmèn nyang mêrèka bêli sêjak 2017, mêski dêngan cara nyicil. Tapi, ampè Agustus 2022, Waluyo ama Suryadi bêlon ngêdapêtin nyang sêkudunyah ngêjadi haknyah, padahal dalêm pêrjanjian awal, sêrah têrima unit apartêmèn dijadwalin pada 2019. Kalu tau bakal runyêm, mana bêrani mêrèka ngambil kêputusan bêgonoh.
Menurut Meriyati, M.Psi, Psikolog Klinis di RS Pondok Indah, Puri Indah, thanatophobia adalah ketakutan atau rasa cemas terus-menerus. "Ketakutan atau rasa cemas terus-menerus yang kagak rasional terhadap kematian atau proses kematian". Nah, kondisi ntu terbilang wajar karena semua orang memang merasakan ketakutan akan kematiannye. Wajar bagi seseorang untuk takut pada kematian. Hal ntu dapat disebabkan oleh seabrek hal. Beberape penyebabnye ya ntu, fakta bahwa kematian kagak dapat dihindari tetapi bisa datang kapan aje, ketidaksiapan diri, takut atau kagak mau berpisah dengan orang tersayang, dan memikirkan bagaimane keadaan keluarga nantinye setelah orang tersayang pergi Lalu. Jika merasa takut terhadap kematian secara berlebihan, atau berlangsung terus menerus selama lebih dari 6 bulan, sudah dikatakan mengalami thanatophobia.
Melihat orang yang suka seenaknye buang ludah sembarangan atau bangkis sembarangan, tentunye bikin ati kite jadinye gedek banget dah. Semua umur pasti jijik banget juga liatnye, tapi emang ada juga yang jijinye emang ntu udeh ada dari kecil dan jijinye jadinye sama semua hal. Misalnye ntu saat si kecil jijik dengan hal-hal sepele, seperti gelas bekas atau hal lain, cobalah ajak si kecil untuk lebih berdamai dengan hal tersebut. Berikan pemahaman pada si kecil yang gampang merasa jijik bahwa gelas-gelas bekas tersebut bukan hal yang harus die takuti tahu, dan die anggap jijik. Ajari si kecil untuk mencuci gelas-gelas tersebut agar dapat menjadi bersih kembali, sehingga ia tak akan lagi merasa jijik. Jika die udeh berhasil mencuci gelas tersebut, beri pengertian bahwa gelas bekas pun akan bisa menjadi bersih jika die mencucinye, kagak ada yang perlu ditakutkannye.
Pas SMA kelas 3, aye pernah ngecewain guru berharganye aye soalnye aye kagak bisa wujudin ekspektasinye die. Kenape aye ngerasa sedih pas ngecewain entu guru? Soalnye guru aye satu entu bener-bener keren dan die bisa yakin bener kalo aye mampu diterima di univeristas top yang dulu jadi tempatnye die kuliah. Karena entu lah aye ngerasa sedih bener udeh ngecewain guru yang berharga. Apelagi, aye entu udeh 4 kali nyoba masuk entu universitas lewat 4 jalur yang beda, tapi nyatanye aye gagal. Hal entu bikin aye sedih karena ngecewain gurunye aye satu entu. Padahal die guru yang keren dan berharga bagi aye, aye juga udeh berusaha, tapi aye gagal dan aye sedih bener karena ngerasa udeh ngecewain.
Murun bè êluh amat kêgoda ngasih hukuman kêpada bocah wayah diah kêtauan ngambil duit êluh dêngan alêsan supaya diah jêra, bahkan bisa jadi êluh ora bisa nahan diri buat ngasih hukuman pisik sêpêrti ngêjèwèr atau ngêgêbuk bocah. Hukuman bakal ngêja bocah têrlatih ngêri ama êluh. Tapi, bêlon puguh diah bakal bêlajar buat bêsikap lêbih baèk. Hukuman go ora tibang nyakitin awaknyah, tapi bisa ngêlukain batinnyah ampè dèwasa kêlak. Lalu, apah nyang bisa êluh lakuin? Kasih konsêkuènsi kêpada bocah. Konsêkuènsi bukanlah hukuman karna ngêja bocah bisa ngêmahamin lêtak masalah ama risiko nyang bakal têrjadi dêngan tindakannyah. Hal ênih bakal ngêlatih bocah-bocah buat bêsikap lêbih disiplin ama mampu ngêja kêputusan nyang lêbih baèk. Nyok, dicoba!
Demam panggung enih emang bise kejadian di siape bae. Mao orang biase, ato orang tekenal nyang udeh biase muncul di tipi. Paniknye enih biasanye muncul kalo udeh beradepan ame orang banyak dan jadi pusat peratian. Ade ekspektasi nyang kudu diantepin ame orang nyang di panggung. Enih bahkan pernah dialamin ame penyanyi kelas dunie, Adele. Die pernah konser di Amsterdam, Belande, tapi kagak tau ngape ujug-ujug jadi takut bangat ampe kudu kabur lewat pintu darurat. Terus, di kota laennye, die juge gumoh-gumoh gegara panik. Cuman, untungnye, die ngaku kalo berasil ngatasin paniknye. Jadi, walopun artis gede, tetep bae bise ngalamin beginian gegara demam panggung kagak mandang bulu.
Dulu saya pengguna KRL. Saya naik dari Klender Baru dan turun di Juanda. Saya Yang notabene orang baru di Jakarta kala itu cukup syok dengan situasi KRL di pagi hari. Gilaaa masuk KRL aja perjuangan banget. Susahnya ngalah-ngalahin tes masuk BUMN (saya emang agak lebay). Jadi boro-boro bisa duduk, bisa masuk keangkut aja udah bagus. Pas saat itu saya kurang tahu sudah sampai stasiun mana, yang jelas saat saya bangun sudah penuh orang di depan saya. Saya kebangun karena ada yang lewat di depan saya dan menyenggol badan saya. Dan yang lewat ini ibu-ibu hamil tua (perutnya cukup besar). Si ibu ini sedang mencari tempat duduk. Di deretan saya ada bapak-bapak Yang duduk juga. Si ibu ini berharap bapak tadi memberi tempat duduk kepadanya. Eh tau ga si Bapak bilang apa? "Cari ke bangku prioritas dulu Bu. Tuh di sana." Saya yang dengar pun jengkel dengan kata-kata bapak tersebut. Halooo Pak, boro-boro ke bangku prioritas, bisa jalan lewat aja sudah bagus.
Kesehatan emang menjadi hal nyang penting tuh buat kite. Soalnye buat apa kite banyak duit kalo kite kaga sehat. Kalo emang selama muda kite kaga kaga kesehatan ya tuanye juga kite bakal kesusahan tuh di waktu tua. Kan kite kerja buat nikmatin masa tua ya, cuma kalo pas tua kite masih sakit-sakitan ya sama aja. Kesehatan juga penting karna buat nunjang kinerja kerja kite. Percuma kalo kerjaan kite enak tapi kite kaga jaga pola hidup ya sia-sia aja pemcapaian kite. Emang ga ya sakit itu datengnye dari Allah, cuma kite sebagai manusia juga mesti ikhtiar ama apa nyang kite punya sekarang.
Waktu ntu aye berjumpa dengan teman lama yang udeh lama hilang kontak, terusnye aye mikir baiknye kite memulai percakapan terlebih dahulu dari pade kite sibuk saling diam, dan menyimpan keinginan untuk mengobrol. Siape tahu sebenernye ntu die pengennye berbincang tapi kagak berani memulai pembicaraan duluan. Jadi, dibandingkan sama-sama gengsi, ada baiknye kite menyapa dengan baik temen kite ntu terlebih dahulu. Entah karena ganti nomor atau pindah rumah temen kite, bikin kite jadi susah kontak-kontakkan sama ntu temen kite pade. Maka, ntu die jika kaya waktu ntu aye bertemu dengan teman lama tersebut, aye langsung aje dah tanyain nomor WA die buat kontakkan minta sosial medianye terus alamatnye buat balik lagi brrhubungan. Tanyakan kontak barunye dengan sopan. Jika bukan sesuatu yang sangat darurat, ada baiknye hindari meminta kontak teman lamamu dari orang lain tanpa izin. Sebab, beberapa orang cenderung sangat berhati-hati memberikan nomor ponsel mereka kepada orang lain.
Banyak orang ngêrasa ngêri ngêlakuin sêbuah kêsalahan atau kêgagalan sêbêlon bêtindak. Pikiran nègatip ditambah kurangnyah motipasi dalêm diri ngêjaluh kurang bêrani dalêm ngêlakuin sêsuatu. Bêbêrapah cara udah êluh lakuin buat ngêbêraniin diri, tapi têtêp bè rasa ngêri masing sêlalu ngêhantuin. Bêlajar bêrani dalêm bêtindak bisa dimulè dari hal-hal kêcit dalêm kêidupan sêari-ari. Lakuin hal nyang bêrbèda saban ari pêranti ngêliat pêrkêmbangan diriluh. Kalu udah tuman ngêlakuin hal kêcit, êluh bakal lêbih gampang bêradêpan ama hal-hal gêdé. Sêlalu nyoba hal baru adalah hal pênting dalêm ngêmbangin diri biar ora dihantuin rasa ngêri sêbêlon bêtindak. Cari pêngalaman nyang banyak ama sipain diriluh buat ngadêpin tantangan bêrikutnyah. Sêmangêt, yak!
PHK merupakan suatu hal yang menyedihkan bagi setiap orang yang merasakannye. Bayangin aje dengan di PHK secara tiba-tiba tidak ada persiapan, atau bahkan mungkin tidak ada tabungan. Karena selama ini gajinye tiap bulannye udeh di pos-posin buat bayar cicilan rumah, dan sebagainye. Hal yang dipusingin ntu die bayar segala macam cicilan yang kudu dibayarnye tiap bulan, kalo tidak ada dana cadangan hal ini sangat memusingkan. Belum lagi harus membayarkan keperluan rumah sendiri, rumah orang tua, sekolah anak, dan keperluan sehari-hari. Hal ini memang memberatkan untuk semuanye. Perusahaan pun bukan serta merta tapi dia jg pastinye berat tetapi hutang pun mungkin udeh bejibun, atau tidak bisa mengambil dana pinjaman karena keadaan seperti demikian.
Muntah merupakan refleks protektif tubuh saat melihat, atau menelan toksin. Selain ntu, muntah juga dapat mengurangi tekanan akibat sumbatan, atau pembesaran organ yang menyebabkannye penekanan pada saluran pencernaan. Ade ape dengan jijik? Apakah sebenernye jijik ntu, sampai bisa bikin kita muntah? Dikutip Detik, seorang ahli dari UK’s London School of Hygiene and Tropical Medicine, Val Curtis, mengatakan jijik adalah suatu bentuk tindakan pencegahan untuk melindungi diri kite ntu dari tanda-tanda ancaman, seperti penyakit. Perasaan jijik ternyata baik bagi tubuh, karena dapat mencegah timbulnye masalah kesehatan yang lebih parah, seperti terjangkit virus atau kuman. Val Curtis mengatakan, ketika kita melihat hal-hal yang jorok, maka tubuh kita akan merasa jijik. Rasa jijik sendiri merupakan respons gugup dari otak atas adanye ancaman bakteri yang potensial jika kagak dihindari.
Naila ngêmilikin banyak kêpèngènan ama cita-cita. Dulu, diah gêtol nulis saban impian ama kêpèngènannyah. Tapi, suatu ari, Naila ngêdapêtin sêmuah nyang diah pèngènin ama cita-citain ora bisa dicapèi pada tênggat waktu nyang udah diah têntuin. Pêrasaan sèwot ama kêcewa bêrkêcamuk di dalêm dirinyah. Diah bêrtanya kêpada Tuhan, “Ngapah Tuhan ngijinin hamba gagal ngêcapèi sêmuah nyang sayah rêncanain?” Naila tau sêkudunyah diah ora mêrtanyain Tuhan, tapi wayah onoh amarah ama kêkêcewaan bêgonoh nguasainnyah. Kondisinyah bisa dibilang amat buruk. Ampè pada suatu malêm sêbêlon molor, Naila ngêdêngêr sêbuah lagu nyang diputêr di radio. Sêpênggal lirik lagu Rèhat milik Kunto Aji bêgonoh naboknyah, “Antêngin ati, sêmuah ênih bukan salahluh. Ontong bêrênti, nyang êluh ngêriin ora bakal têrjadi.”
Jijik ame tumpukan sampah kudu bikin kite jadi pinter-pinter kalo "maen-maen" ke sekitar sonoh. Nyang ekstrem, ke Bantargebang, misalnye. Di sonoh tumpukan sampahnye ude setara gedung-gedung betingkat di Jakarte. Dari jarak sekian kilometer aje, kite ude bise ngeliat bukit sampah dan nyium semerbak baunye. Jijik bole, tapi kalo keadaan maksa kite buat ke sonoh, ade baenye nyiapin diri semateng mungkin biar kagak kenape-nape ampe sonoh. Pake pakean nyang nutup dari atas ampe bawah, berarti pakenye baju panjang, celane panjang, jilbab ato topi, ame kos kaki. Alas kakinye juge nyang nutupin kagak sekedar kaki bagian bawah, kek sepatu bot. Terus, pake masker nyang dobel-dobel biar kesaring ntu bau, walopun pasti masi bakal keirup-keirup juge. Nyang tepenting, biar kalo megang ape-ape tangan kagak ikutan jorok, pake sarung tangan nyang bahannye kagak nyerep, kek lateks, karet, ato plastik.
Kupu-kupu temasuk serangga nyang cakep. Banyak nyang demen ame enih binatang, apelagi kalo pecaye mitos didatengin kupu-kupu artinye bakal ade orang nyang mao betamu ke kite. Cuman, ade, nih, serangga nyang mirip bangat ame kupu-kupu, tapi motipnye lumayan lebi serem, kagak serame ame secakep kupu-kupu. Namenye ngengat. Die enih demen ngedeket ke cahaya buatan manusie, kek senter, lampu, ato lilin. Atu biji aje kadang serem enih binatang, apelagi kalo bekoloni ngiterin lampu semue. Nyang ade malah bikin bulu merinding gegara jijik liat serangga motipnye agak aneh, terus bekumpul gituh. Ude gitu, kagak kek kupu-kupu nyang kalo inggap di suatu tempat bakal ngerapetin sayap-sayapnye, enih hewan bakal tetep ngelebarin sayapnye. Jadi, kebayang bangat kagak gelinye liat sayap-sayap ngengat bekumpul jadi atu di lampu?
Encing aye emang gampang ngomel, tapi tiba-tiba aje jadi makin parah. Buat soal badogan, biasanye ape pun yang halal, sehat, dan bersih dibadog, tapi sekarang jadi susah bener ngebadognye. Jadi jarang napsu ngebadog. Udeh gitu entar kalo udeh ngebadog malah muntah. Bahkan tanpa ngebadog pun juga sering muntah. Badannye juga makin lama jadi makin gede. Terutama bagian perutnye. Suasana hati yang jelek dan gampang berubah, kagak napsu ngebadog, jadi milih-milih badogan, dan gampang muntah, entah abis ngebadog ataupun kagak, akhirnye ngedorong encing aye buat perikse. Die pun suatu hari merikse. Eh die pun kaget karena ternyate tiba-tiba aje die hamil.